28. ΒΑΣΙΛΙΚΟΝ ΔΙΑΤΑΓΜΑ της 5 Μαΐου/2 Ιουν.1956  Περί τροποποιήσεως και συμπληρώσεως 1) του από 13.2.1936 Β.Δ/τος "περί χορηγήσεως αδειών εκτελέσεως κλπ. εσωτ. ηλ/κών εγκαταστάσεων", 2)του από 28.12.1946 Β. Δ/τος "περί τροποποιήσεως του από 27.9.1945 Β.Δ/τος κλπ." και 3)του από 7.4.1954 Β.Δ/τος "περί συμπληρώσεως και τροποποιήσεως του από 13.2.1936 Β.Δ/τος "περί αδειών εκτελέσεως και πτυχίων επιβλέψεως ηλεκτρικών εγκαταστάσεων", ως τούτο ετροποποιήθη και συνεπληρώθη μεταγενεστέρως και άλλων τινών συναφών διατάξεων. Εν όψει του Νομ. 6422/1934 "περί ασκήσεως του επαγγέλματος του Μηχανολόγου-Μηχανικού κλπ." και ιδία των αρθρ.3,5 και 10 αυτού, του αρθρ. 12 του Νόμ. 2979/1922 "περί ηλεκτρικών εγκαταστάσεων". Άρθρ.1-5.(Συμπληρούται το άρθρ.2 του Β.Δ. της 7/7 Απρ.1954, αντικαθίστανται τα εδάφ. β' και γ' της παρ.1 άρθρ.4 Β.Δ. 7/7 Απρ.1954 προστίθεται εδάφ. γ' εις την παρ.2 αρθρ.4 Β.Δ.7/7 Απρ.1954 και αντικαθίστανται τα εδάφ.1 και 2 του άρθρ.6 κεφ. Β' και το κεφ. Α του αρθρ.6 Β.Δ. 28 Φεβρ./9 Μαΐου 1946). Άρθρ.6.-Άπασαι αι διατάξεις της κειμένης νομοθεσίας, περί ασκήσεως επαγγέλματος ηλεκτρολόγου, δι' ας απαιτείται υποβολή πιστοποιητικού ποινικού μητρώου αντικαθίστανται δι' ακολούθου διατάξεως: "Απόσπασμα Ποινικού μητρώου εμφαίνον ότι δεν τελεί εν αποστερήσει των πολιτικών του δικαιωμάτων κατά τα αρθρ.59 μέχρι 65 του Νόμ. 1492/1950 "περί κυρώσεως του Ποινικού Κώδικος" και ότι δεν έχει καταδικασθή ένεκα κλοπής, υπεξαιρέσεως ή απάτης εις ποινήν φυλακίσεως άνω τριών μηνών ή καθ' υποτροπήν είς οιανδήποτε ποινήν φυλακίσεως. Άρθρ.7-9.(Αντικαθίστανται, η παρ.1 άρθρ. 7 Β.Δ. 7/7 Απρ.1954, η παρ.2 άρθρ.14 Β.Δ. 13/ 19 Φεβρ.1936 και προστίθεται διάταξις εις την παρ.3 άρθρ.18 Β.Δ.13/19 Φεβρ.1936). 29. ΑΠΟΦΑΣΙΣ ΥΠΟΥΡΓΏΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ  Αριθ. 1014 της 5/16 Ιαν.1957 Περί τρόπου εισπράξεως των δικαιωμάτων ελέγχου της Υπηρεσίας Ελέγχου Ηλεκτρικών εγκαταστάσεων Αθηνών. Έχοντες υπ’ όψιν τας διατάξεις: 1)Του Νομ.1671/51 "περί Υπουργικού Συμβουλίου και Υπουργείων". 2)Των αρθρ.52 και 54 του από 4/10.6.1954 Β.Δ/τος "περί οργανώσεως των Υπηρεσιών Υπουργείου Βιομηχανίας". 3)Των αρθρ.1,2 και 5 του Νόμ.1094/44 "περί καθορισμού δικαιωμάτων ελέγχου των εσωτερικών ηλεκτρικών εγκαταστάσεων κλπ." κυρωθέντος δια του Ν.Δ. 2694/1953. 4)Των Νόμων "περί εισπράξεως των Δημοσίων Εσόδων" και 5)Της υπ' άριθ. 184893/ 1827/ 4.7.53 ημετέρας κοινής αποφάσεως "περί εισπράξεως τέλους παραβόλων και αδείας ελέγχου εσωτερικών ηλεκτρικών εγκαταστάσεων", αποφασίζομεν: Τροποποιούμεν την υπ' άριθ. 184893/1827/4.7.53 ημετέραν κοινήν απόφασιν και ορίζομεν  τα του τρόπου εισπράξεως των εσόδων του  Δημοσίου εκ της λειτουργίας της Υπηρεσίας  Ελέγχου Ηλεκτρικών Εγκαταστάσεων Αθηνών  εκ δικαιωμάτων ελέγχου, εκδόσεως αδειών  και παρατάσεως ή οριστικοποιήσεως προσωρινών πιστοποιητικών κλπ, περί ών τα άρθρ. 1,2 και  5   του   Νόμ. 1094/44   και   η   εις  εκτέλεσιν   τού (Αντί της σελ. 178,01) Σελ. 178,01(α) Έλεγχος Ηλεκτρικών Εγκαταστάσεων 13.Δ.δ.27-29 του υπ’ αριθ. 43240/13.6.53 ημετέρα κοινή απόφασις, ως ακολούθως από της 1ης Ιαν.1957. 1.Η είσπραξις των υπο των ανωτέρω διατάξεων προβλεπομένων δικαιωμάτων ελέγχου ενεργείται δια διπλοτύπων εισπράξεως δημοσίας διαχειρίσεως, χορηγουμένων υπό των Διευθυντών των Δημοσίων Ταμείων Εισπράξεων της περιφερείας των κατά τόπους γραφείων της Υπηρεσίας Ελέγχου Ηλεκτρικών εγκαταστάσεων Αθηνών. 2.Ουδεμία αίτησις αδείας και ελέγχου γίνεται δεκτή, εάν δεν συνοδεύηται υπό του κατά την ανωτέρω παράγραφον διπλοτύπου εισπράξεως του ποσού των δικαιωμάτων ελέγχου. Εις ην περίπτωσιν εσωτερική ηλεκτρική εγκατάστασις ευρίσκεται εντός της ζώνης του υποχρεωτικού ελέγχου, τα δικαιώματα ταύτα δέον ν' ανταποκρίνωνται εις το πραγματικόν σύνολον των εγκατεστημένων σημείων καταναλώσεως της υπό έλεγχον εγκαταστάσεως, βάσει των οποίων υπολογίζονται τα σημεία ρευματοληψίας ταύτης. Κατά την κατάθεσιν της δηλώσεως, περί εκτελέσεως της ηλεκτρικής εγκαταστάσεως δια την διενέργειαν του ελέγχου αυτής, δέον να δηλούται δι' αυτής υπευθύνως και επακριβώς τυχόν επαύξησις των εγκατεστημένων σημείων, πέραν των αρχικώς δηλωθέντων τοιούτων. Εν τη περιπτώσει ταύτη η δήλωσις δέον να συνοδεύηται υπό συμπληρωματικού διπλοτύπου εισπράξεως ανταποκρινομένου εις τα επί πλέον εγκατεστημένα σημεία καταναλώσεως, άλλως δεν θα γίνεται δεκτή αύτη υπό της Υπηρεσίας. Εάν κατά τον διενεργηθέντα έλεγχαν της ηλεκτρικής εγκαταστάσεως προκύψη τυχόν οφειλή δικαιωμάτων, επί πλέον των κατά τα ανωτέρω καταβληθέντων τοιούτων, η καταβολή τούτων θέλει πραγματοποιηθή κατά την παραλαβήν του εκδιδομένου υπό της Υπηρεσίας πιστοποιητικού καλής εκτελέσεως της εγκαταστάσεως. Εν περιπτώσει μη καταβολής του ως άνω πιστοποιητικού, εντός μηνός απο της εκδόσεώς του, ενεργείται υπό του Προϊσταμένου της Υπηρεσίας βεβαίωσις των οφειλομένων δικαιωμάτων εις το Δημόσιον Ταμείον της περιφερείας της κατοικίας του αιτήσαντος τον έλεγχον, δια της αποστολής αυτώ βεβαιωτικής καταστάσεως εις τριπλούν. 3.Όργανα δια την είσπραξιν των ως άνω δικαιωμάτων, ορίζονται, δι' αποφάσεως του Προϊσταμένου της Υπηρεσίας Ελέγχου Ηλεκτρικών εγκαταστάσεων Αθηνών, εκ των παρά τη Υπηρεσία ταύτη υπηρετούντων υπαλλήλων του Υπουργείου Βιομηχανίας. Αί αποφάσεις αύται κοινοποιούνται  Σελ. 178,02(α) εις τον Διευθυντήν του οικείου Δημοσίου Ταμείου Εισπράξεως υπό του Προϊσταμένου της Ανωτέρω Υπηρεσίας. 4.Οι ως ανωτέρω οριζόμενοι υπάλληλοι, εφοδιάζονται δια των αναγκαιούντων διπλοτύπων εισπράξεως εκ του Δημοσίου Ταμείου, βάσει δε τούτων ενεργώσι την είσπραξιν των εν λόγω δικαιωμάτων παρά των ενδιαφερομένων, κατόπιν ειδικού υπηρεσιακού σημειώματος αποκοπτομένου εκ διπλοτύπου στελέχους. Το εν λόγω σημείωμα ομού μετά της διπλοτύπου αποδείξεως καταβολής επισυνάπτονται εις την αίτησιν του ενδιαφερομένου και καταχωρούνται επ' αυτής. 5.Τα εισπραττόμενα υπό των ανωτέρω υπαλλήλων δικαιώματα θα κατατίθενται, ανά πενθήμερον ή ενωρίτερον, εάν το εισπραχθέν ποσόν υπερβαίνη τας χιλίας δραχμάς, εις το Δημόσιον Ταμείον Εισπράξεων. Κατά την κατάθεσιν των εισπράξεων τούτων θα συντάσσεται ονομαστική κατάστασις εις τριπλούν, δεόντως τεθεωρημένη υπό του Προϊσταμένου της Υπηρεσίας, εμφαίνουσα τον αριθμόν πρωτοκόλλου της αιτήσεως του ενδιαφερομένου, το ονοματεπώνυμον του καταβαλόντος τα δικαιώματα , την διεύθυνσιν κατοικίας τούτου, την διεύθυνσιν της εγκαταστάσεως, το καταβληθέν υπ' αυτού ποσόν και τον αριθμόν του διπλοτύπου εισπράξεως. Η εν λόγω κατάστασις αποτελεί τίτλον βεβαιώσεως των κατατιθεμένων εκάστοτε δικαιωμάτων ελέγχου. Εκ των καταστάσεων τούτων η μεν μία τηρείται εις τα λογιστικά στοιχεία του Δημοσίου Ταμείου, αι δε δύο επιστρέφονται υπό του Ταμείου, εις την Υπηρεσίαν, αφού βεβαιωθή επ’ αυτής δια πράξεως του Ταμείου η γενομένη κατάθεσις και ο αριθμός του εκδοθέντος διπλοτύπου εισπράξεως. Εκ των δύο τούτων καταστάσεων η μεν μία υποβάλλεται υπό του Προϊσταμένου της Υπηρεσίας εις την Γενικήν Διεύθυνσιν Ηλεκτρισμού του Υπουργείου Βιομηχανίας η δε ετέρα παραμένει εις τα αρχεία της Υπηρεσίας Ελέγχου Ηλεκτρικών Εγκαταστάσεων Αθηνών. 6.Καθ' εκάστην κατάθεσιν προσκομίζονται προς το Δημόσιον Ταμείον άπαντα τα εις χείρας των υπαλλήλων εισπράξεως, βιβλία διπλοτύπων εισπράξεως, εν χρήσει ή μη, προς έλεγχον, ως και τα εξαντληθέντα τοιαύτα άτινα και επιστρέφονται εις το Δημόσιον Ταμείον. 13.Δ.δ.29 Έλεγχος Ηλεκτρικών Εγκαταστάσεων 7.Οι οριζόμενοι επί των εισπράξεων υπάλληλοι τυγχάνουσιν αυτοδικαίως, βάσει των κειμένων διατάξεων, Δημόσιοι Υπάλληλοι και υπέχουσι κατά την διαχείρισίν των ταύτην τας εκ των διατάξεων περί Δημοσίου Λογιστικού και του Οργανισμού Ελεγκτικού Συνεδρίου ευθύνας Δημοσίων Υπολόγων. Εν περιπτώσει μεταθέσεως ή απολύσεως του υπολόγου, η παράδοσις της διαχειρίσεώς του εις τον διάδοχον ενεργείται, αφού προηγουμένως κατατεθώσι εις το Δημόσιον Ταμείον άπασαι αι υπ’ αυτού πραγματοποιηθείσαι εισπράξεις μέχρι της ημέρας της παραδόσεως δια της παραδόσεως εις τον διάδοχον των εις χείρας αυτού μη εξαντλημένων βιβλίων διπλοτύπων εισπράξεων βάσει πρωτοκόλλου, δεόντως τεθεωρημένου υπό του Προϊσταμένου της Υπηρεσίας Ελέγχου Ηλεκτρικών Εγκαταστάσεων Αθηνών, εις ο απαραιτήτως θ’ αναφέρωνται: 1)ο αριθμός του τελευταίως εκδοθέντος γραμματίου εισπράξεως, 2)οι αριθμοί των παραδιδομένων αχρησιμοποίητων διπλοτύπων και 3)oι αριθμοί, χρονολογία και τα ποσά των γραμματίων εισπράξεως του Δημοσίου Ταμείου των εκδοθέντων επι τη γενομένη λόγω της παραδόσεως καταθέσει των εισπράξεων. Εν περιπτώσει ασθενείας του υπολόγου, κωλυούσης αυτόν εις παράδοσιν της διαχειρίσεώς του ενεργείται αύτη υπό αντιπροσώπου αυτού ή τοιούτου μη ορισθέντος υπό του Προϊσταμένου της Υπηρεσίας Ελέγχου. Υπό του Προϊσταμένου της Υπηρεσίας Έλεγχου ενεργείται επίσης η παράδοσις εν περιπτώσει θανάτου του υπολόγου. Αντίγραφον τoυ συντασσομένου επί τη παραδόσει πρωτοκόλλου παραδίδεται είς τον Διευθυντήν του Ταμείου υπό του διαδόχου του υπολόγου κατά την πρώτην κατάθεσιν των εισπράξεών του εις το Δημόσιον Ταμείον. 8.Αι ενεργούμεναι ως άνω εισπράξεις θα εισάγωνται ως έσοδον του Δημοσίου εις τον προϋπολογισμόν των εσόδων του Κράτους υπό Κεφάλαιον 23 άρθρ.18 . 